આ વાણી હીરસાગર બાપા સાંભળતા જાય છે અને મનોમન તેના અર્થ કરી મનને સમજાવે છે, અને પોતાને એમ જ થાય છે કે આ ભગતરાજ મને જ બધું કહી રહ્યા છે. તેમ વિચારી એકદમ દોડીને સદગુરુ દેવ શ્રી કરમશીબાપા ના ચરણ માં પડીને વિનંતી કરે છે, કે બાપા ! આખો દિવસ કામકાજ કરતાં થાક લાગે અને થાક લાગતા ઉંઘ આવે, એટલે આખી રાત સુઈ રહું છું. તે તમારી વાત સાચી છે. આમને આમ અડધી જીંદગી તો મારી સુવામાં અને અડધી આ પેટની ડબરી ભરવામાં જાય તો આ મનુષ્ય દેહ મળ્યો છતાં જીવ અંધકાર માં અટવાય, તો આપની વાત સાચી છે કે જાગ્યા વિનાનો જીવ પદવી ક્યું કરી પાવે.